Looking Weekender Tote Bag for Sale by David Lee Thompson
weekender tote bags looking hunting bird wildlife egret boardwalk white wild florida swamp wetlands Vat dit rustiger by die werk en wees meer produktief - Jou Werk | Solidariteit WêreldJou Werk | Solidariteit Wêreld
Tuis › 2016-gesond › Vat dit rustiger by die werk en wees meer produktief
Maandag | 16 Mei | 2016
As jou dag ʼn gejaag teen die horlosie is en jy voel jou gesondheid, lewe en werk ly daaronder, stel die literatuur voor dat dit miskien tyd is om te oorweeg om stadiger te werk. Volgens Prima.co.uk kan om jou voet so nou en dan van die petrolpedaal af te haal jou help om in minder tyd jou doelwitte te bereik en jou gesondheid en geluk te herstel, want spoed is dodelik.
Die een gebied in ons lewens – en jy mag dink dis nie moontlik nie – waar ons die tempo moet verslap, is by die werk. Ons lewe in ʼn kultuur waar om oorwerk te wees ’n statussimbool geword het, maar die stadige beweging gaan daaroor om mense se waardes te verskuif, sê Edgar Cahn, ʼn prokureur en leier van die “Slow Movement” in Amerika. Hierdie beweging gaan oor hoe ons ander dinge behalwe hoe vinnig ons kan verbruik en hoeveel ons bymekaar kan maak, moet waardeer.
Oorweeg die gevolge daarvan om die hele dag teen ʼn frenetiese tempo te werk. Dit laat geen tyd vir besinning om probleme op te los nie en verhoog jou risiko om foute te maak. Dit maak jou in der waarheid minder produktief, sê Prima.co.uk. Om te hard te werk kan ook gesondheidsprobleme veroorsaak, volgens Worksmart.org.uk. Om te lank en te hard te werk en niks te doen as ʼn teenwig vir jou werkslewe nie, kan uiters hoë stresvlakke skep.
Die negatiewe uitwerking van stres is welbekend, van hoë bloeddruk tot infertiliteit. Slegte spysvertering, allergieë, migraine, diabetes, maagsere, velkwale en depressie is net sommige van die toestande wat al aan stres gekoppel is.
Prima.co.uk stel voor dat jy slimmer moet werk en begin deur met jou bestuurders te praat oor jou hoofdoelwitte. Jy sal dan in staat wees om meer tyd te bestee aan dit wat belangrik is en vinnig deur die dinge te draf wat nie belangrik is nie. Werklading kan nie maklik verminder word nie, maar as jy duidelik is oor jou prioriteite kan jy seker maak dat jy jou tyd op die regte dinge bestee.
Kan die verlaging van jou tempo jou dus meer produktief maak? Ja, dit kan, maar “stadiger” beteken nie om te staak nie! En om “rustig” by jou lessenaar te wees gaan ook nie jou bestuurder beïndruk nie. Die regte antwoord is om jou werkslewe te herontwerp. Sally O’Reilly gee ʼn paar voorstelle oor hoe om dit te doen in haar artikel “Life in slow motion”. Sy sê werk stadiger en bestee die eerste paar minute daaraan om jou dag te beplan, jou skedule te organiseer en een ding op ʼn slag te doen.
Om die regte ingesteldheid te kweek is belangrik, sê O’Reilly. Sy stel voor dat jy elke oggend ʼn rukkie sit en niks doen nie of ʼn kort entjie gaan stap om na te dink oor wat jy daardie dag wil bereik. En in die aand, gebruik 10 minute om te dink aan die hoogtepunt van die dag en wat jy bereik het.
Blake, J. 2015. “Slow movement wants you to ease up, chill out”. CNN.com, http://edition.cnn.com/2008/LIVING/worklife/06/06/balance.slow.movement//
Prima.co.uk. 2015, “Join the slow movement and get more done”. Prima April 2015.
O’Reilly, S. 2008. “Life in slow motion”. Theguardian.com, http://www.theguardian.com/money/2008/may/19/workandcareers.worklifebalance
Worksmart. 2015. “Can working too hard cause health problems?”. Worksmart.org.uk, https://worksmart.org.uk/careers-advice/working-smarter/work-life-balance/can-working-too-hard-cause-health-problems